**Puheenjohtajan terveiset**

Sukuneuvoston kokous pidettiin tuttuun tapaan Pekka Marttusen toimitiloissa Lahdessa 22. tammikuuta 2012. Seuraavia uusia asioita on luvassa:

**Sukuluettelo**

Matti Mertanen on laatinut uudenmuotoisen sukuluettelon REUNION-nimisellä ohjelmalla. Se tulee kevään kuluessa tarkistettavaksi sukuhaarojen yhteyshenkilöiden kautta. Yhteyshenkilöt ovat sukuneuvoston jäseniä tai varajäseniä Sinikka Ahoa lukuun ottamatta. Yhteyshenkilöt vastaavat korjausten ja täydennysten toimittamisesta Matti Mertaselle.

**Kotisivut**

Sukuseuran kotisivut tullaan jakamaan julkiseen ja suljettuun osaan. Julkinen osa on avoin kaikille internetin käyttäjille, mutta suljettuun osaan pääsee vain sukuseuran sivuston tunnussanojen kautta. Tunnussanat saa sukuhaaran yhteyshenkilöltä. Suljetuille sivuille voi viedä valokuvia suvun tapahtumista ja henkilökohtaista tietoa. Sukuneuvosto toivoo monien innostuvan sukua koskevan ajankohtaisen tiedon kokoamisesta ja jakamisesta suvun jäsenten kesken.

**Sukuarkisto**

Suvun arkistomateriaali muutetaan sähköiseen muotoon ja saatetaan kotisivujen kautta suvun jäsenten ulottuville. Sukuneuvosto on hyvin kiitollinen vanhojen valokuvien ja arkistomateriaalien löytämisestä. Näistä voi ilmoittaa sihteerille, minulle tai arkistonhoitoryhmän puheenjohtalalle Tuula Hatakalle.

**Välivuosien ohjelmat**

Sukuneuvosto pyrkii järjestämään tänä vuonna (2012) yhteisen urheilupäivän.

Ensi vuonna (2013) yhtiesen tekemisen päivä käytetään alustavan suunnitelman mukaan Päijänneristeilyyn.

**Sukuseuran onnittelukortti**

Salli Wahberg jatkaa yhteisen onnittelukortin suunnittelua.

**Viiri**

Päätettiin hankkia sukuneuvoston ja sukuseuran kokouksia juhlistamaan oma viiri.

**Seuraava kokous**

Sukuseuran seuraava kokous on 14.4.2012.

Keväisin terveisin

Lea Pulkkinen